UDHËZIM I PËRBASHKËT
Nr. 5, datë 27.8.2025

PËR MIRATIMIN E TARIFAVE DHE TË MËNYRËS SË PËRDORIMIT TË TYRE PËR SHËRBIMET QË KRYHEN NGA INSTITUTI KOMBËTAR I TRASHËGIMISË KULTURORE

Në mbështetje të pikës 4, të nenit 102, të Kushtetutës; të pikës 10, të nenit 29, të ligjit 27/2018, “Për trashëgiminë kulturore dhe muzetë”, i ndryshuar, ministri i Ekonomisë, Kulturës dhe Inovacionit dhe ministri i Financave

UDHËZOJNË:

1. Ky udhëzim përcakton tarifat për shërbimet e ofruara nga Instituti Kombëtar i Trashëgimisë Kulturore Materiale, në përputhje me kompetencat e parashikuara në ligjin nr. 27/2018, “Për Trashëgiminë Kulturore dhe Muzetë”, i ndryshuar.
2. Tarifat përkatëse të aplikimit janë sipas shtojcës nr. 1, pjesë përbërëse e këtij udhëzimi.
3. Tarifat për shërbimet bëhen publike në faqen zyrtare të Institutit Kombëtar të Trashëgimisë Kulturore.
4. Të ardhurat nga tarifat e mbledhura derdhen, si më poshtë vijon:
a) 100% (njëqind për qind) në buxhetin e shtetit për të ardhurat nga shërbimet sipas pikave 1, 2 dhe 3 të shtojcës që i bashkëlidhet këtij udhëzimi.
b) 10% (dhjetë për qind) në buxhetin e shtetit dhe 90% (nëntëdhjetë për qind) në buxhetin e Institucionit për të ardhurat nga shërbimet sipas pikave 4, 5, 6, 7, 8, 9, dhe 10, të shtojcës nr. 1 që i bashkëlidhet këtij udhëzimi.
5. Përjashtohen nga pagesa e tarifave të gjitha organet publike dhe shtetërore, në nivel qendror dhe vendor, të cilat janë në rolin e investitorit/zhvilluesit apo të objekteve publike.
6. Struktura e ngarkuar për lëshimin e autorizimit të pagesës për tarifat, të cilat depozitohen për llogari të IKTK-së është Sektori i Financës dhe Shërbimeve Mbështetëse dhe arkëtimi kryhet sipas autorizimit, të lëshuar për këtë qëllim pranë bankave të nivelit të dytë. Mandati i pagesës ngarkohet në sistemin elektronik e-Leje. Modeli i faturës miratohet me urdhër të drejtorit të Përgjithshëm të IKTK-së.
7. Për zbatimin e këtij udhëzimi ngarkohet Instituti Kombëtar i Trashëgimisë Kulturore dhe Agjencia Kombëtare e Shoqërisë së Informacionit.
Ky udhëzim hyn në fuqi pas botimit në Fletoren Zyrtare.

MINISTRI I EKONOMISË, KULTURËS DHE INOVACIONIT
Blendi Gonxhja

MINISTRI I FINANCAVE
Petrit Malaj










SHTOJCË NR. 1

[bookmark: _GoBack]1. Tarifat për aplikim në Sportelin Unik të Sekretarinë Teknike të IKTK-së, për shqyrtim dhe vendimmarrje në Këshillin Kombëtar të Trashëgimisë Kulturore Materiale (KKTKM) për lejet për ndërhyrje në pasuritë kulturore materiale janë si vijon:

	Aplikimi për leje për ndërhyrje në pasuri kulturore materiale
	Vlera në lekë

	Monument Kulture i Kategorisë së Parë
	10,000

	Monument Kulture i Kategorisë së Dytë
	10,000

	Brenda Kufirit Qendër Historike 
	10,000

	Brenda Kufirit Ansambël Historik Urban
	10,000

	Brenda Kufirit Zonë e Mbrojtur e Qendrës Historike
	10,000

	Brenda Kufirit të Zonës Mbrojtëse të Monumentit
	10,000

	Ndërhyrje në Vepra Arti
	10,000

	Shtyrje afati të punimeve dhe/ose ndryshim të pjesshëm të projektit
	10,000

	Brenda Kufirit Park Arkeologjik
	10,000

	Brenda Kufirit Zonë me Potencial Arkeologjik
	10,000

	Brenda Kufirit Zonë Arkeologjike “A”
	10,000

	Brenda Kufirit Zonë Arkeologjike “B”
	10,000



2. Tarifa për aplikim për Leje për Zhvillimet Transformuese në Territor (rrugë, autostrada, aeroporte, porte, vepra industriale, qendra të reja banimi, vepra të tjera, si dhe për çdo transformim të territorit, duke përfshirë projektet minerare, në pronësi shtetërore ose private, do të llogaritet sipas përcaktimeve të VKM-së nr. 428, datë 26.6.2024, pika 4. 
Tarifa për aplikim pranë KKTKM-së për leje zhvillimore është në vlerën 100 (njëqind) lekë për m2, të sipërfaqes së pronës që do të zhvillohet.
3. Tarifa për mbikëqyrje arkeologjike në terren në masën 20,000 lekë/ditë. Pagesa kryhet pas konfirmimit të vendimmarrjes së KKTKM-së, brenda 10 (dhjetë) ditëve nga lëshimi i faturës nga IKTK-ja.
4. Tarifa për vëzhgim intensiv arkeologjik do të llogaritet në bazë të sipërfaqes së një projekti të aplikuar, si më poshtë vijon:

	Tarifa
	Njësia
	Vlera në lekë

	Për projekt me sipërfaqe 0–1,000 m2 vëzhgim
	1,000/m2
	50,000

	Për projekt me sipërfaqe 1,001–5,000 m2 vëzhgim
	5,000/m2
	150,000

	Për projekt me sipërfaqe 05,001–25,000 m2 vëzhgim
	25,000/m2
	300,000

	Për projekt me sipërfaqe më të madhe se 25,000 m2 vëzhgim
	25,001/m2
	500,000



5. Tarifa për gërmim arkeologjik në terren në masën 70,000 lekë/m3 gërmimi. Vëllimi i gërmimit përcaktohet nga IKTK-ja, në bazë të projektit ndërtimor dhe nga sondazhet arkeologjike të kryera më parë në territorin objekt i projektit. Pagesa kryhet pas konfirmimit të vendimmarrjes së KKTKM-së, brenda 10 (dhjetë) ditëve nga lëshimi i faturës nga IKTK-ja.
6. Tarifa për sondazh arkeologjik në masën 70,000 lekë/m3 sondazhi. Vëllimi i gërmimit përcaktohet rast pas rasti nga IKTK-ja, në bazë të raportit të vëzhgimit arkeologjik. Pagesa kryhet pas konfirmimit të vendimmarrjes së KKTKM-së, brenda 10 (dhjetë) ditëve nga lëshimi i faturës nga IKTK-ja.
Mënyra e aplikimit do të jetë në varësi të fazave që do të nevojiten. Në rast se për një objekt do të nevojitet vetëm vëzhgim intensiv arkeologjik, do të aplikohet tarifa vetëm për këtë shërbim. Në rast se do të nevojiten të tria fazat, tarifa që do të aplikohet do të jetë shumë e të tria tarifave (vëzhgim, gërmim dhe sondazh).
7. Tarifa për përgjigje nga Arkivi Teknik për kërkesat nga personat privatë, në masën si më poshtë:

	Shërbimi
	Vlera në lekë

	Një përgjigje shkresore nga Arkivi Teknik
	2,000

	Një përgjigje në forme digjitale nga Arkivi Teknik
	1,500



8. Tarifë për pajisje me kopje një projekti, relacioni, dokumentacion tjetër teknik nga Arkivi Teknik i IKTK-së në format A4, në masën si më poshtë:

	Shërbimi
	Vlera në lekë

	Pajisje me një projekt/relacion teknik në A4 në fromë shkresore 
	2,500

	Pajisje me një projekt/relacion teknik në A4 në formë digjitale 
	2,000



9. Tarifë për pajisje me kopje një projekti, relacioni, dokumentacion tjetër teknik nga Arkivi Teknik i IKTK-së në format A3, në masën si më poshtë:

	Shërbimi
	Vlera në lekë

	Pajisje me një projekt/relacion teknik në A3 në fromë shkresore 
	2,700

	Pajisje me një projekt/relacion teknik në A3 në formë digjitale 
	2,000



10. Tarifë për mbikëqyrje dhe kolaudim të punimeve në restaurim do të llogaritet sipas përcaktimeve të VKM-së nr. 354, datë 11.5.2016, “Për miratimin e manualit të tarifave për shërbime në planifikimin e territorit, projektim, mbikëqyrje dhe kolaudim”.






